system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Árpád Göncz?
assistant
Árpád Göncz () a fost un politician liberal, primul președinte al Ungariei după prăbușirea comunismului, în perioada de la 2 mai 1990 până la 4 august 2000. A studiat științele juridice la Universitatea din Budapesta, pe care a absolvit-o în 1944. 

În data de 2 august 1958 a fost condamnat la închisoare pe viață, din motive politice. În martie 1960 a intrat în greva foamei la închisoarea din Vác. A fost amnistiat odată cu mai mulți deținuți politici în anul 1963.

A tradus mai multe cărți din engleză în maghiară, între care Stăpânul inelelor de John Ronald Tolkien.

A scris și publicat câteva volume de povestiri, romane și piese de teatru.

În România
Între 25-27 mai 1997 a efectuat o vizită oficială în România, la invitația președintelui Emil Constantinescu. A fost prima vizită oficială a unui președinte al Ungariei în România, după căderea comunismului. Vizita, care a inclus orașele București, Cluj și Târgu Mureș, a fost descrisă de Árpád Göncz drept „cea mai frumoasă din viața lui”.

Note

Legături externe

Texte integrale 
 Gratiile Editura Liternet (2005)

Nașteri în 1922
Decese în 2015
Scriitori maghiari
Traducători maghiari
Președinți ai Ungariei
Decorați cu Ordinul Steaua României